**Napovednik k vsebini izvajanja 2. faze akcijskega načrtovanja Strategije spretnosti za Slovenijo**

Akcijska faza sledi poročilu ocene stanja spretnosti v Sloveniji (OECD 2017; povezava: <http://www.oecd.org/skills/>), ki je opredelila devet izzivov na področju spretnosti, ki so nastali na osnovi podatkov raziskave PIAAC (OECD 2016; ključne ugotovitve: <http://piaac.acs.si/mediji/>), drugih študij in dela v moderiranih procesih v 1. fazi Strategije razvoja in uporabe spretnosti v Sloveniji. V decembru 2017 so se predstavniki vključenih ministrstev dogovorili o usmerjanju vsebine aktivnosti v Akcijski fazi in se tudi po konzultaciji s strokovnjaki OECD opredelili za usmerjen vpogled v področje ***"upravljanja izobraževanja odraslih"*** (angl.: governance). To združuje dva izziva spretnosti, s katerimi se Slovenija sooča v oceni stanja spretnosti in jih opredeljuje v poročilu: zagotavljanje učinkovitega in vključujočega upravljanja spretnosti; in povečanje sposobnosti odraslih. ***Cilj akcijske faze*** je opredeliti in spodbujati široko zavezo, za izpeljavo oprijemljivih ukrepov za Slovenijo, ki bodo ustrezno opredelili: 1 - ***sodelovanje med ministrstvi***; 2 - učinkovito ***povezovanje med ministrstvi in lokalnimi skupnostmi*** ter regionalnimi strukturami; 3 - učinkovito ***povezovanje in delovanje med ministrstvi in različnimi deležniki***. Vse s ciljem krepitve in dviga sposobnosti odraslega prebivalstva v Sloveniji, za izboljšanje lastnosti in spretnosti za delo in življenje ter aktivno participacijo v družbi.

Politike učenja odraslih so povezane z vrsto drugih politik - trga dela in zaposlovanja, blaginje in socialne politike, industrije in regionalnega razvoja, trajnostnega razvoja, zdravja, tehnološkega razvoja, javne uprave …. Poleg teh je ***izobraževanje odraslih zelo raznoliko glede na namen, obliko, ciljne skupine in izvajalca izobraževanja in usposabljanja odraslih***. In pogosto tiste, ki najbolj potrebujejo izobraževanje in usposabljanje odraslih - nizko kvalificirani – najmanj verjetno dobijo visoko kakovostno, zadostno in ustrezno, dosegljivo izobraževanje in usposabljanje.

***Sistemi za izobraževanje odraslih***, ki ustrezajo potrebam posameznikov in gospodarstva, lahko odraslim v različnih okoliščinah ***pripomorejo k izboljšanju lastnih spretnosti, spretnosti za opravljanje dela in upravljanje lastnega življenja***. Odraslim z višjimi stopnjami spretnosti le-te praviloma zagotavljajo boljše zaposlitve in širše družbeno uveljavljanje ter rezultate. Učenje odraslih (bodisi formalno bodisi neformalno, na delovnem mestu ali zunaj delovnega mesta, v tradicionalni ali spletni obliki) ima tako vse pomembnejšo vlogo. ***Slovenija ima ambiciozno vizijo za vseživljenjsko učenje*** (Strategija razvoja 2030). Ključni izzivi za Slovenijo so: množična motivacija odraslih za učenje; krepitev spretnosti nizko kvalificiranih in nizko izobraženih odraslih; in izpolnjevanje potreb po strokovni usposobljenosti posameznikov, delodajalcev in družbe z učenjem odraslih.

Globalizacija, tehnološki napredek in demografske spremembe vplivajo na življenja ljudi v Sloveniji tudi v povezavi z zunanjimi, evropskimi in svetovanimi trendi. V svetu se spreminjajo delovna mesta, njihova razpoložljivost in zaposlovanje, njegova izpeljava in spretnosti, ki jih delovna sfera potrebuje in se spreminjajo. To od odraslih zahteva, da so vse bolj prilagodljivi in prožni glede nalog, ki jih opravljajo ter poklicev in sektorjev, v katerih delajo in delujejo. ***Hitro staranje prebivalstva Slovenije pomeni, da bo manj mladih delavcev zadovoljevalo nove potrebe po spretnostih***. Odrasli današnjega časa se ne bomo le pozneje upokojiti, ampak bomo svoje spretnosti morali nujno nadgrajevati in posodabljati. Pri tem je ključno, da ***zagotovimo visoko kakovostne priložnosti za vzdrževanje in pridobivanje novih spretnosti celotnemu odraslemu prebivalstvu v Sloveniji***.

***Sodelovanje z OECD***

OECD sodeluje s Slovenijo v okviru Akcijske faze strategije za razvoj in uporabo spretnosti, da bi da bi ugotovila, kako lahko ministrstva, občine, socialni partnerji in drugi skupaj bolje delujejo za izboljšanje delovanja skupnih in povezanih mehanizmov za spodbujanje in kreiranje prostora učenja, izobraževanja in usposabljanja za krepitev spretnosti odraslih.

Z različnimi usmerjenimi vprašanji in metodologijo moderiranja razprave na posameznih dogodkih (marec, maj, julij 2018) bomo oblikovali čim bolj celostno sliko in pridobili ustrezne informacije o odgovornostih, politikah in programih ministrstev za načrtovanje in izvajanje izobraževanja odraslih ter o njihovem usklajevanju in sodelovanju med seboj, občinami in socialnimi partnerji. Vprašanja so praviloma usmerjena na pet segmentov in vsebujejo področja delovanja usmerjanja politik z vsemi ravnmi konsenzualnega odločanja.

Obstoječi vpogled v stanje s predhodnimi ugotovitvami vsebuje prednosti in pomanjkljivosti sedanje ureditve upravljanja izobraževanja odraslih v Sloveniji. **Pregled v tej fazi** bo vključeval: ***vloge, odgovornosti in glavne dejavnosti ključnih akterjev*** za učenje, izobraževanje in usposabljanje odraslih (vključno s posameznimi ***ministrstvi, delodajalci in njihovimi predstavniki, sindikati, občinskimi vladami in njihovimi predstavniki***, različne vrste***ponudnikov izobraževanja in usposabljanja odraslih*** itd.). Vključeval bo tudi dogovore in mehanizme za ključne akterje, ki usklajujejo dejavnosti in sodelovanje za usmerjanje politik in različnih pobud za učenje, izobraževanje in usposabljanje odraslih.

Podlaga za komparativne razmisleke so raziskave, pregledi in ustrezna analiza dokumentarnih in statističnih gradiv, povezanih z učenjem odraslih, kot tudi mednarodnih dobrih praks. Tako bomo lahko zagotovili ustrezen **pristop k oblikovanju posebnih priporočil za bolj učinkovito ukrepanje** na ravni povezovanja politik, lokalnih uprav, socialnih partnerjev in drugih akterjev za kakovostne spodbude in delovanje na področju nenehnega izboljševanja učenja, izobraževanja, usposabljanja in s tem spretnosti.

*Vaš prispevek in razmisleki ter sodelovanje bo pripomogel k oblikovanju bolj učinkovitih in kakovostnih rešitev za Slovenijo in upravljanje izobraževanja odraslih.*